‘महिलाओं को समान अधिकार देने होंगे’
कुमारीविद्यावती आनंद डीएवी महिला महाविद्यालय में महिला विकास प्रकोष्ठ कानूनी साक्षरता प्रकोष्ठ की ओर से ऑल इंडिया वैश्य फेडरेशन ने महाविद्यालय में अंतरराष्ट्रीय महिला दिवस के उपलक्ष्य में साइबर क्राइम पर संगोष्ठी का आयोजन किया गया। कार्यक्रम में मुख्य अतिथि के रूप में करनाल पुलिस रेंज के आईजी सुभाष यादव ने शिरकत की। वरिष्ठ अतिथि के रूप में मेयर रेणु बाला गुप्ता ने शिरकत की। मुख्य अतिथि ने छात्राओं को सशक्त बनने की प्रेरणा देते हुए कहा कि हमें अपनी सोच बदलकर महिलाओं को समान अधिकार देने होंगे, उन्हें साक्षर बनाना होगा, तभी हम नई दिशा की ओर अग्रसर हो पाएंगे।
करनाल. हरियाणाप्रदेश महिला वैश्य महासम्मेलन की ओर से डीऐवी महिला कॉलेज में अंतरराष्ट्रीय महिला दिवस के उपलक्ष में आईजी सुभाष यादव को स्मृति चिन्ह देकर किया सम्मानित।
महाविद्यालय की प्रधानाचार्या डॉ. रीटा सहगल ने कहा कि अंतरराष्ट्रीय महिला दिवस के उपलक्ष्य में बताया कि सोशल मीडिया एक अहम भूमिका निभा रहा है, लेकिन हमें इससे जुड़े साइबर क्राइम की भी पर्याप्त जानकारी होनी चाहिए। संगोष्ठी के प्रमुख वक्ता रक्षित टंडन ने कहा कि अगर साइबर क्रिमिनल्स को किसी की व्यक्तिगत जानकारी प्राप्त हो जाती है, तो वह उसका दुरुपयोग कर सकते हैं। इस अवसर पर महाविद्यालय के महिला विकास प्रकोष्ठ की संयोजिका डॉ. सुनीता सलारिया, सह संयोजिका डॉ. आशिमा गक्खड़ और कानूनी साक्षरता प्रकोष्ठ की संयोजिका अनुराधा नागिया समेत अन्य मौजूद रहे।
hin_Deva hin_Deva awa_Deva hin_Deva